Jennifer Lopes Las-Vegasdagi konserti chog‘ida sahnada yiqilib tushdi (video)

Amerikalik qo‘shiqchi Jennifer Lopes Las-Vegasdagi konserti chog‘ida sahnada yiqilib tushdi, deb yozadi “Gazeta.ru”.

TMZ e’lon qilgan videoda hodisa muxlislar bilan muloqot chog‘ida yuz berganini ko‘rish mumkin. Xonanda sahnada turib, tomoshabinlarga qo‘lini cho‘zgan va sahna cheti bo‘ylab yugurgan. Shunda kutilmaganda u baland poshnada muvozanatni saqlab tura olmasdan yerga yiqilgan. Biroq Lopes shu zahoti o‘rnidan turib, kuylashda davom etgan.